Caseta de muntanya en un petit poble preciós. Vam arribar abans d'hora i en Josep i la seva dona ens van atendre sense problemes.
Olopte és un poble molt petit rodejat de muntanyes, on tot i així el sol entra per la vall, cal destacar la preciosa església romànica que es pot veure des de la casa.
La casa és petita, però molt acollidora, la cuina és moderna i està completament equipada. En encendre la llar de foc s'escalfa tota la casa i les nits són precioses. Cal destacar el gran jardí de tres "plantes" que té el terreny, on vam esmorzar i dinar sota l'escalfor del sol.
Ens va enamorar tant la casa com la zona i estem desitjant tornar-hi. Moltes gràcies, amfitrions!